РЕШЕНИЕ ЗА ИЗПЪЛНЕНИЕ НА КОМИСИЯТА
от 28 април 2014 година
за признаване на правната и надзорна уредба на Хонконг за еквивалентна на изискванията на Регламент (ЕО) № 1060/2009 на Европейския парламент и на Съвета относно агенциите за кредитен рейтинг
(текст от значение за ЕИП)
(2014/249/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1060/2009 на Европейския парламент и на Съвета от 16 септември 2009 година относно агенциите за кредитен рейтинг (1), и по-специално член 5, параграф 6 от него,
като има предвид, че:
(1)
На 22 октомври 2012 г. Комисията упълномощи Европейския орган за ценни книжа и пазари (ЕОЦКП) да изготви становище във връзка с техническата оценка на правната и надзорна уредба на Хонконг по отношение на агенциите за кредитен рейтинг (АКР).
(2)
В своето техническо становище, представено на 31 май 2013 г., ЕОЦКП посочи в заключение, че правната и надзорна уредба на Хонконг по отношение на агенциите за кредитен рейтинг е съпоставима с предвидената в Регламент (ЕО) № 1060/2009.
(3)
Съгласно член 5, параграф 6, втора алинея от Регламент (ЕО) № 1060/2009, три условия трябва да бъдат удовлетворени, за да може правната и надзорна уредба на трета държава да бъде счетена за еквивалентна на изискванията на същия регламент.
(4)
Според първото условие агенциите за кредитен рейтинг в съответната трета държава трябва да подлежат на разрешителен или регистрационен режим и на текущ ефективен надзор и правоприлагане. Хонконгската правна и регулаторна уредба за агенциите за кредитен рейтинг обхваща Наредбата за ценни книжа и фючърси (НЦКФ) и Кодекса за поведение за лица, предоставящи услуги за кредитен рейтинг („Кодекс за поведение“), чиито изменения влязоха в сила на 1 юни 2011 г. За АКР и техните рейтингови анализатори, които предоставят услуги за кредитен рейтинг в Хонконг, има изискване да бъдат лицензирани за предоставянето на услуги, свързани с кредитни рейтинги. Те също така подлежат на надзор от страна на Комисията за ценни книжа и фючърси (КЦКФ) на Хонконг. Хонконгската правна и надзорна уредба предоставя на КЦКФ широк кръг от правомощия, които ѝ позволяват да проверява дали АКР спазват своите законови задължения. КЦКФ може да поиска и от регулираните, и от нерегулираните лица да предоставят информация и документи, свързани с разследването, включително архиви за извършени сделки, банкови записи, записи на телефонни разговори, архиви в интернет и информация относно действителните собственици. Това правомощие се прилага както за лицата, обект на разследване, така и за лицата, за които КЦКФ има основателни причини да смята, че разполагат с информация, която има отношение към разследването. Освен това, когато има опасения от унищожаването или отстраняването на доказателства, укриване на информация от правосъдието или други опасения, КЦКФ има право на достъп до частни помещения на нерегулирани и регулирани лица след издаване на заповед за обиск от орган на съдебната власт. Освен това КЦКФ разполага с пълен набор от правомощия за предприемане на наказателни, граждански, административни и други действия. Това включва административни правомощия за налагане на дисциплинарни санкции срещу лица, които са лицензирани или регистрирани пред КЦКФ, за налагане на ограничения на лицензирани или регистрирани лица по отношение на тяхната стопанска дейност, за отнемане или спиране на действието на лиценз или регистрация съответно на лицензирано или регистрирано лице, както и за налагането на задължения или глоби на лицензирани или регистрирани лица с максимална стойност 10 милиона хонконгски долара или в размер на трикратната печалба или избегнатите загуби. КЦКФ също така има право да се обърне към съответния съд с иск за издаване на заповед за преустановяване на нарушения или за корективни действия. В допълнение към проверките на място КЦКФ извършва надзор и извън обекта посредством контакти с лицензирани агенции за кредитен рейтинг, за да проучи техните бизнес модели и планове, както и рисковете, свързани с тези дейности, с цел определяне и оценка на рисковете, произтичащи от тяхната стопанска дейност. Информация за лицензираните АКР се събира и чрез предаването на КЦКФ, включително, но не само - на одитирани годишни отчети и годишни доклади за контролни проверки. КЦКФ също така проследява жалбите и съобщаваните от засегнатите лица нарушения. От влизането в сила на 1 юни 2011 г. на режима на АКР в Хонконг всички лицензирани АКР са обект на текущ надзор и на правомощия за правоприлагане от страна на КЦКФ. Споразумението за сътрудничество, сключено между ЕОЦКП и КЦКФ, предвижда информационен обмен във връзка с мерките за правоприлагане и надзор, взети спрямо трансгранични агенции за кредитен рейтинг. На тази основа следва да се приеме, че АКР в Хонконг са обект на изисквания за лицензиране или регистрация, равностойни на определените в Регламент (ЕО) № 1060/2009, и че надзорните и правоприлагащите разпоредби в Хонконг, приложими за АКР, се прилагат и изпълняват ефективно.
(5)
Според второто условие АКР в съответната трета държава трябва да се подчиняват на правнообвързващи правила, които са еквивалентни на правилата, посочени в членове 6-12 и приложение I към Регламент (ЕО) № 1060/2009, с изключение на членове 6а, 6б, 8а, 8б, 8в и 11а, точка 3, букви ба) и точки 3а и 3б от раздел Б от приложение I към посочения регламент. При оценката на изпълнението на това условие следва да се обърне надлежно внимание на член 2, параграф 1 от Регламент (ЕС) № 462/2013 на Европейския парламент и на Съвета (2) по отношение на датата на прилагане на някои разпоредби на Регламент (ЕО) № 1060/2009. В правната и надзорната уредба на Хонконг са определени подробни изисквания за корпоративно управление. Съветът на директорите и отговорните длъжностни лица за регулираните дейности носят основната отговорност за гарантиране на поддържането на подходящи стандарти на поведение и спазването на съответните процедури от страна на АКР. АКР трябва да разполага с двама отговорни служители, одобрени от КЦКФ, като поне един от тях трябва да бъде изпълнителен директор съгласно НЦКФ. В сила са подробни разпоредби във връзка с конфликтите на интереси, изискващи от АКР да идентифицират и премахнат или да управляват конфликтите на интереси. АКР следва да бъдат организирани по начин, който гарантира, че техните икономически интереси не ограничават независимостта и точността на техните кредитни рейтинги, както и организационните изисквания, включително възлагането на дейности на външни изпълнители, съхраняване на документацията и поверителността. По отношение на организационните изисквания кодексът на КЦКФ и Кодексът за поведение установяват изисквания към АКР, като например такива, които са свързани с политики и процедури за гарантиране на съответствие с правните задължения, както и постоянно действащо и ефективно звено за съответствието. От АКР се изисква също така да създадат и звено за контрол, което има задачата периодично да преразглежда методологиите и моделите за определяне на кредитен рейтинг и значителните промени в тях. Хонконгските правна и надзорна уредба съдържа широк кръг изисквания за разкриване на информация, като например публично оповестяване на рейтинги и годишното публично оповестяване на информация относно определянето на рейтинги, както и спомагателни дейности. Следователно хонконгската нормативна уредба следва да постига резултатите, изисквани от Регламент (ЕО) № 1060/2009, що се отнася до управлението на конфликти на интереси, организационните процеси и процедури, които всяка агенция за кредитен рейтинг трябва да прилага, качеството на рейтингите и методологиите за тяхното определяне, оповестяването на кредитните рейтинги и цялостното и периодичното оповестяване на дейностите по определяне на кредитен рейтинг. Тя би следвало да осигурява еквивалентна защита по отношение на добросъвестността, прозрачността и доброто управление на агенциите за кредитен рейтинг, както и по отношение на надеждността на дейностите по определяне на кредитен рейтинг.
(6)
Според третото условие регулаторният режим в съответната трета държава не трябва да допуска намеса от страна на надзорните органи и други публични органи на посочената трета държава при определяне на съдържанието на кредитните рейтинги и на методологиите за определяне на кредитен рейтинг. Раздели 4 и 5 от НЦКФ определят съответно регулаторните цели, функциите и правомощията на КЦКФ, които не включват правомощия за КЦКФ за намеса при кредитни рейтинги, присъдени от АКР, или в методологията на АКР за определяне на рейтингите. Доколкото това може да бъде установено, не съществува правна разпоредба за оправомощаване на КЦКФ или друг публичен орган да влияе на съдържанието на кредитните рейтинги или методологиите.
(7)
С оглед на разгледаните фактори може да се счита, че хонконгската правна и надзорна уредба за АКР отговаря на условията, изложени в член 5, параграф 6, втората алинея от Регламент (ЕО) № 1060/2009. Следователно правната и надзорна уредба на Хонконг за АКР следва да бъде счетена за еквивалентна на правната и надзорна уредба, установена с Регламент (ЕО) № 1060/2009. Комисията, с помощта на предоставената от ЕОЦКП информация, следва да продължи да наблюдава развитието на хонкогската правна и надзорна уредба за АКР и изпълнението на условията, въз основа на които е взето настоящото решение.
(8)
Мерките, предвидени в настоящото решение, са в съответствие със становището на Европейския комитет по ценни книжа,
ПРИЕ НАСТОЯЩОТО РЕШЕНИЕ:
Член 1
За целите на член 5 от Регламент (ЕО) № 1060/2009 правната и надзорна уредба на Хонконг за агенциите за кредитен рейтинг се счита за еквивалентна на изискванията на Регламент (ЕО) № 1060/2009.
Член 2
Настоящото решение влиза в сила на двадесетия ден след деня на публикуването му в Официален вестник на Европейския съюз.
Съставено в Брюксел на 28 април 2014 година.
COMMISSION IMPLEMENTING DECISION
of 28 April 2014
on the recognition of the legal and supervisory framework of Hong Kong as equivalent to the requirements of Regulation (EC) No 1060/2009 of the European Parliament and of the Council on credit rating agencies
(Text with EEA relevance)
(2014/249/EU)
THE EUROPEAN COMMISSION,
Having regard to the Treaty on the Functioning of the European Union,
Having regard to Regulation (EC) No 1060/2009 of the European Parliament and of the Council of 16 September 2009 on credit rating agencies (1), and in particular Article 5(6) thereof,
Whereas:
(1)
On 22 October 2012 the Commission granted a mandate to the European Securities and Markets Authority (ESMA), requesting its advice with regard to the technical assessment of the legal and supervisory framework of Hong Kong in respect of credit rating agencies (CRAs).
(2)
In its technical advice delivered on 31 May 2013, ESMA indicated that in its outcomes, the Hong Kong legal and supervisory framework in respect of CRAs is comparable to that laid down in Regulation (EC) No 1060/2009.
(3)
Pursuant to the second subparagraph of Article 5(6) of Regulation (EC) No 1060/2009, three conditions need to be fulfilled in order to consider a third country legal and supervisory framework equivalent to the requirements of that Regulation.
(4)
According to the first condition, CRAs in third countries must be subject to authorisation or registration and to effective supervision and enforcement on an ongoing basis. The Hong Kong legal and regulatory framework for CRAs consists of the Securities and Futures Ordinance (SFO) and the Code of Conduct for Persons Providing Credit Rating Services (COC), the relevant amendments to which came into effect on 1 June 2011. CRAs and their rating analysts who provide credit rating services in Hong Kong are required to be licensed for providing credit rating services and are subject to supervision by the Securities and Futures Commission (SFC) of Hong Kong. The Hong Kong legal and supervisory framework endows SFC with a comprehensive range of powers allowing it to investigate whether CRAs comply with their legal obligations. The SFC can compel both unregulated and regulated persons to produce information and documents relevant to the investigation, including trade records, bank records, telephone records, internet records and beneficial ownership information. This power applies to both persons under investigation or whom the SFC has reasonable cause to believe are in possession of information relevant to the investigation. In addition, where there is fear of destruction or removal of evidence, flight of target or other concerns, the SFC has the power to access private premises of both unregulated and regulated persons upon the grant of a search warrant by a judicial authority. In addition, the SFC has a full range of powers to take criminal, civil, administrative and other actions. This includes the administrative power to impose disciplinary sanctions against persons licensed or registered with the SFC, to impose restrictions on licensed or registered persons regarding their business activities, to revoke or suspend a licensed or registered person's licence or registration and to reprimand, impose obligations or fine the licensed or registered person up to a maximum of 10 million Hong Kong dollars or three times of profit gained or loss avoided. The SFC also has the power to apply to the relevant court for injunctive or remedial orders. The SFC conducts, in addition to onsite inspections, offsite supervision through interactions with licensed CRAs to understand their business models and plans and the risks inherent in such activities, with a view to identifying and assessing the risks arising from their business activities. Information on licensed CRAs is collected through filings with the SFC, including but not limited to annual audited accounts and annual control review reports. The SFC also follows up on complaints and self-reported breaches. Since the Hong Kong CRA regime became effective on 1 June 2011, all licensed CRAs are subject to ongoing supervision and enforcement powers of the SFC. The cooperation agreement concluded between ESMA and SFC provides for information exchange with regard to enforcement and supervisory measures taken against cross border CRAs. On this basis, it should be considered that CRAs in Hong Kong are subject to authorisation or registration requirements equivalent to those laid down in Regulation (EC) No 1060/2009 and the Hong Kong supervisory and enforcement arrangements applicable to CRAs are effectively applied and enforced.
(5)
According to the second condition, CRAs in the third country must be subject to legally binding rules which are equivalent to those set out in Articles 6 to 12 and Annex I to Regulation (EC) No 1060/2009, with the exception of Articles 6a, 6b, 8a, 8b, 8c and 11a, point (ba) of point 3 and points 3a and 3b of Section B of Annex I to that Regulation. When assessing the fulfilment of this condition due regard should be paid to Article 2(1) of Regulation (EU) No 462/2013 of the European Parliament and of the Council (2) in respect of the date of application of certain provisions of Regulation (EC) No 1060/2009. The Hong Kong legal and supervisory framework lays down detailed corporate governance requirements. The board of directors and responsible officers for the regulated activities bear primary responsibility for ensuring the maintenance of appropriate standards of conduct and adherence to proper procedures by the CRA. CRAs must have two responsible officers, both of whom have to be approved by the SFC, and at least one of them has to be an executive director under the SFO. Extensive provisions are in place regarding conflicts of interest, requiring CRAs to identify and eliminate or manage conflicts of interest and to be organised in a manner that ensures its business interest does not impair the independence and accuracy of its credit ratings as well as organisational requirements, including outsourcing, record keeping and confidentiality. In terms of organisational requirements, the General SFC Code and COC lay down requirements CRAs must fulfil such as those regarding policies and procedures for ensuring compliance with legal obligations and a permanent and effective compliance function. CRAs are also required to establish a review function responsible for periodically reviewing rating methodologies and models and significant changes thereto. The Hong Kong legal and supervisory framework contains a broad range of disclosure requirements, such as public disclosure of the ratings and annual public disclosures on the rating and ancillary activities. Therefore, the Hong Kong legal and supervisory framework should achieve the same outcomes as Regulation (EC) No 1060/2009 in respect of the management of conflicts of interest, the organisational processes and procedures that a CRA needs to have in place, the quality of ratings and of rating methodologies, the disclosure of credit ratings and the general and periodic disclosure of credit rating activities. It thus should provide for equivalent protection in terms of integrity, transparency, good governance of CRAs and reliability of the credit rating activities.
(6)
According to the third condition, the regulatory regime in the third country must prevent interference by the supervisory authorities and other public authorities of that third country with the content of credit rating and methodologies. Sections 4 and 5 of the SFO set out the regulatory objectives and functions and powers of the SFC respectively, which do not include any power for the SFC to interfere in any credit rating issued by a CRA or in a rating methodology of that CRA. As far as it can be ascertained there is no legal provision empowering SFC or any other public authority to influence the content of credit rating or methodologies.
(7)
In view of the factors examined, the conditions laid down in the second subparagraph of Article 5(6) of Regulation (EC) No 1060/2009 can be considered to be met by the Hong Kong legal and supervisory framework for CRAs. Therefore, the Hong Kong legal and supervisory framework for CRAs should be considered equivalent to the legal and supervisory framework established by Regulation (EC) No 1060/2009. The Commission, informed by ESMA, should continue to monitor the evolution of the Hong Kong legal and supervisory framework for CRAs and the fulfilment of the conditions on the basis of which this decision has been taken.
(8)
The measures provided for in this Decision are in accordance with the opinion of the European Securities Committee,
HAS ADOPTED THIS DECISION:
Article 1
For the purposes of Article 5 of Regulation (EC) No 1060/2009, the legal and supervisory framework for credit rating agencies in force in Hong Kong shall be considered as equivalent to the requirements of Regulation (EC) No 1060/2009.
Article 2
This Decision shall enter into force on the twentieth day following that of its publication in the Official Journal of the European Union.
Done at Brussels, 28 April 2014.